Ericu950/Stoicheia-meter-silver huggingface dataset:
μήποτ οὖν αὐτὸς οὗτος ὁ τῆς Βαβυλῶνος ἄρχων ποτὲ γεγονὼς τὴν ἑαυτοῦ γῆν διέφθειρε , θεὸς παρ αὐτοῖς νομισθείς , οὕτω δὲ καὶ τὸν ἑαυτοῦ λαὸν ἀπέκτεινε καὶ τοὺς ἑαυτοῦ υἱοὺς σφαγῇ παρέδωκεν , αἴτιος ἀπωλείας τοῖς ὑπ αὐτὸν ἀρχομένοις , διὰ τὸ νομισθῆναι παρ αὐτοῖς θεὸς εἶναι γεγονώς ;
εἰ δ ἔχοι ταῦτα οὕτως , ὥρα καὶ πάντα τὸν τῆς προφητείας λόγον , τὸν περὶ τοῦ βασιλέως Βαβυλῶνος προενηνεγμένον , εἰς ἐκείνην ἀναφέρειν τὴν δύναμιν , ἥτις , ἐπειδὴ θεοῦ δόξαν παρὰ τοῖς ἀρχομένοις κτησαμένη μέγα ἐφρόνησεν , εἰκότως ἀπελέγχεται πρὸς τοὺς φάσκοντας λόγον ·
σὺ δὲ εἶπας ἐν τῇ διανοίᾳ σου Εἰς τὸν οὐρανὸν ἀναβήσομαι , ἐπάνω τῶν ἀστέρων τοῦ οὐρανοῦ θήσω τὸν θρόνον μου , ἔσομαι ὅμοιος τῷ ὑψίστῳ .
καὶ τὰ λοιπὰ δὲ παρὰ σαυτῷ ἐφαρμόσεις τῷ ἀποδοθέντι λόγῳ μετὰ τοῦ καὶ τῷ προχείρως νοουμένῳ αἰσθητῷ βασιλεῖ τὰ διὰ τῆς προφητείας δηλούμενα προσαρμόττειν .
ἀλλὰ γὰρ ταῦτα καὶ τὰ τούτοις ἐπιλεγόμενα περὶ τοῦ ἄρχοντος Βαβυλῶνος καὶ περὶ τῆς πόλεως αὐτῆς , περί τε τοῦ Ἀσσυρίων ἔθνους θεσπίσας ὁ προφήτης ἑξῆς ἐπάγει ·
τάδε λέγει κύριος σαβαώθ Ὃν τρόπον εἴρηκα , οὕτως ἔσται , τοῦ ἀπολέσαι τοὺς Ἀσσυρίους ἐπὶ τῆς γῆς τῆς ἐμῆς καὶ ἐπὶ τῶν ὀρέων μου , διδάσκων ὡς καὶ ἡ τῶν Βαβυλωνίων χώρα , τά τε ἐπ αὐτῆς ὄρη οὐκ ἦν ἀλλότρια αὐτοῦ ·
τοῦ γὰρ κυρίου ἡ γῆ καὶ τὸ πλήρωμα αὐτῆς 0 .
ἔσονται τοίνυν Ἀσσύριοί φησιν εἰς καταπάτημα ὑποχείριοι γενόμενοι τοῖς μετὰ ταῦτα αὐτῶν κρατήσασιν , ἀλλὰ καὶ ἀφαιρεθήσεται αὐτῶν ὁ ζυγός , ὃν ὅτε ἐκράτουν τοῖς ὑπ αὐτῶν ἀρχομένοις ἐπήρτων , ζυγὸν βαρὺν καὶ δυσβάστακτον ἐπαιωροῦντες αὐτοῖς , καὶ τὸ κῦδος δὲ αὐτῶν , ὅπερ ἐστὶν ἡ δόξα , ἀφαιρεθήσεται ἡ πάλαι τοῖς ὤμοις αὐτῶν ἐπικειμένη ·
ὡς γὰρ ἐπὶ τοῦ σωτῆρος λέλεκται 0 ·
οὗ ἡ ἀρχὴ ἐπὶ τοῦ ὤμου αὐτοῦ , οὕτως ἐνταῦθα τὸ κῦδος τῶν Ἀσσυρίων ἐπὶ τῶν ὤμων αὐτῶν εἴρηται , ὅπερ ἀφαιρεθήσεσθαι αὐτῶν ὁ λόγος ἀπειλεῖ 0 .
καὶ δὴ μέχρι τούτων περιγράψασα τὸν περὶ Βαβυλῶνος λόγον ἡ προφητεία ἀνατρέχει πάλιν ἐπὶ τὰ πρῶτα τῆς προκειμένης ὑποθέσεως καί φησιν ·
αὕτη ἡ βουλή , ἣν βεβούλευται κύριος ἐπὶ ὅλην τὴν οἰκουμένην 0 ·
ὁποία γὰρ ἐξενήνεκται κρίσις περὶ τῆς Βαβυλῶνος καὶ τῶν ταύτης οἰκητόρων , τοιαύτη τις ἔσται καὶ ἡ περὶ πάντων τῶν τῆς οἰκουμένης κρατησάντων ἀθέων καὶ ἀσεβῶν ἀνδρῶν ·
κατὰ γὰρ τὸν τοῦ δικαίου λόγον τὰ ὅμοια πείσονται οἱ τὰ ὅμοια δυσσεβήσαντες .
καὶ αὕτη ἡ χεὶρ ἡ ὑψηλὴ ἐπὶ πάντα τὰ ἔθνη , προσεπινοούντων ἡμῶν ἔθνη τὰ τῶν ἀθέων καὶ ἀσεβῶν ἀνδρῶν 0 ·
οὐ γὰρ ἀκρίτως ταῦτα κατὰ τῶν εὐσεβῶν καὶ τῶν τῷ θεῷ ἀνακειμένων ἐκδέχεσθαι προσήκει .
ὥσπερ οὖν ἤρξατο , τοῦτον καὶ ἀπετέλεσε τὸν τρόπον τῆς κατὰ πάντων καθολικῆς τοῦ θεοῦ κρίσεως ἀναγκαίως μνημονεύσας εἰς τὸ ἐπιστρέψαι πάντας τοὺς ἐντυγχάνοντας τῇ γραφῇ , μὴ νομίζειν οὐδὲν πρὸς αὐτοὺς εἶναι τὰ περὶ Βαβυλῶνος εἰρημένα ·
οὐδὲν γὰρ ἂν ἦν πρὸς ἡμᾶς , εἰ ταῦτα περὶ ἐκείνων εἴρητο μόνων .
νῦν δὲ ἀναγκαίως ὁ λόγος ἐπιστρέφων καὶ εἰς ἀγωνίαν καὶ φόβον ἡμᾶς ἄγων τῆς περιμενούσης ἅπαντας ἀνθρώπους καθολικῆς τοῦ θεοῦ κρίσεως καὶ κατ ἀρχὰς τῆς προφητείας καὶ πρὸς τοῖς τέλεσιν ἀναγκαίως ἐμνημόνευσε .
τῆς κατὰ Βαβυλῶνος ὁράσεως περιγραφείσης ἀρχὴν ἑτέραν ὑποθέσεως ὁ λόγος ποιεῖται τοῖς τὴν Παλαιστίνην οἰκοῦσιν ἀλλοφύλοις προσφωνῶν , οὓς ἡ Ἑβραϊκὴ φωνὴ καὶ οἱ λοιποὶ ἑρμηνευταὶ Φυλιστιαίους ὠνόμαζον , Ἕλληνες δὲ μεταβαλόντες τ οὔνομα Παλαιστίνους ἐκάλουν .
ζῶντος μὲν τοῦ Ἄχαζ ἐν αὐτῇ τε τῇ Ἰερουσαλὴμ καὶ ταῖς λοιπαῖς τῆς Ἰουδαίας πόλεσιν εἰδωλολατρούντων , ὡς ἡ ἱστορία δηλοῖ τοὺς ἐκ γειτόνων ἀλλοφύλους , τάχα δὲ καὶ τοὺς τούτων ὀνομαζομένους θεοὺς πονηροὺς ὄντας δαίμονας εὐφραίνεσθαι , εἰκὸς ἦν ἐπὶ τῇ πλάνῃ καὶ τῇ ἀπωλείᾳ τοῦ τε Ἄχαζ καὶ τοῦ ὑπ αὐτὸν λαοῦ καλουμένου Ἰούδα .
ὁ γὰρ λεγόμενος λαὸς Ἰσραὴλ καὶ οἱ ἐν Σαμαρείᾳ βασιλεῖς ὑπ Ἀσσυρίοις ἦσαν αἰχμάλωτοι ληφθέντες ἤδη .
ἱστορεῖ γοῦν ἡ βίβλος τῶν Βασιλειῶν ὡς ἐταπείνωσε κύριος τὴν Ἰουδαίαν διὰ Ἄχαζ βασιλέα Ἰούδα , ὅτι ἀπέστη ἀποστάσει ἀπὸ κυρίου .
καὶ περὶ τῶν ἀλλοφύλων δὲ γέγραπται ·
ὅτι καὶ Ἰδουμαῖοι ἐπέθεντο καὶ ἐταπείνωσεν ἐν Ἰούδα καὶ ᾐχμαλώτευσεν αἰχμαλωσίας καὶ οἱ ἀλλόφυλοι ἐπέθεντο ἐπὶ τὰς πόλεις τῆς Παλαιστίνης καὶ ἀπώλεσαν τὸν Βεθσαμύς , καὶ ἐνταῦθα δὲ ἀντὶ τοῦ 0 ·
καὶ οἱ ἀλλόφυλοι ἐπέθεντο ἐπὶ τὰς πόλεις , οἱ Φυλιστιαῖοι ἤτοι Παλαιστῖνοι ἐπιφυέντες τῷ Ἄχαζ 0 .
οὐκέτι γὰρ ἐφίεται ὑμῖν εὐφραίνεσθαι ἀποθανόντος μὲν τοῦ ἀσεβοῦς βασιλέως , ἐφ  ᾧ τὸ παλαιὸν ἐχάρητε , θεοσεβοῦς δὲ ἀνδρὸς τὴν ἀρχὴν διαδεξαμένου ὡς ἐν δευτέρᾳ τῶν Παραλειπομένων τῷ Ἑζεκίᾳ μεμαρτύρηται καὶ ἐν τῇ τετάρτῃ τῶν Βασιλειῶν .
ὥσπερ οὖν ἐπὶ τοῦ ἀσεβοῦς Ἄχαζ εἰκὸς ἦν χαίρειν καὶ εὐφραίνεσθαι τοὺς ἀλλοφύλους , οὕτως ἐπὶ τοῦ δικαίου ἀνδρὸς τοῦ Ἑζεκίου εὐκαίρως ἡ προφητεία ἀποτεινομένη πρὸς αὐτούς φησι ·
μὴ εὐφρανθείητε , ἀλλόφυλοι ·
πάλαι μὲν γὰρ ἔτι ζῶντος τοῦ Ἄχαζ καὶ τὰ ἐχθρὰ τῷ θεῷ πράττοντος εἰκὸς ἦν ὑμᾶς εὐφραίνεσθαι , ἐπειδὴ συνετέτριπτο τοῦ Ἄχαζ ὁ ζυγός , ὡς μὴ δύνασθαι αὐτὸν ὑποτάττειν ὑμᾶς μη δὲ τὸν τῆς ἀρχῆς αὐτοῦ ζυγὸν ἐπιτιθέναι ὑμῖν , διόπερ ἐπληθύνετο τὰ κακά .
ὥσπερ μηδενὸς παίοντος ἡ ἑρπυστικὴ καὶ ἰοβόλος τῶν πονηρῶν πνευμάτων δύναμις ἐπλήθυνε τότε , νυνὶ δὲ τὴν βασιλείαν διαδεξαμένου ἀνδρὸς θεοφιλοῦς μηκέτι χαίρετε ὡς τὸ πρίν 0 ·
ἐφέστηκε γὰρ ὑμῖν ὁ παίων καὶ τύπτων καὶ σωφρονίζων ὑμᾶς .
ἐπληροῦτο δὲ καὶ ταῦτα πρὸς λέξιν ἐπὶ τοῦ Ἑζεκίου , περὶ οὗ εἴρηται ἐν τῇ τετάρτῃ τῶν Βασιλειῶν ·
αὐτὸς ἐπάταξε τοὺς ἀλλοφύλους ἕως Γάζης καὶ ἕως ὁρίων αὐτῆς ἀπὸ πύργου φυλασσόντων ἕως πόλεως ὀχυρᾶς .
ταύτην σχοίη ἂν τὴν διάνοιαν τὸ εἰρημένον ·
μὴ εὐφρανθείητε , ἀλλόφυλοι μέγα φρονοῦντες ἐπὶ τοῖς νομιζομένοις ὑμῖν θεοῖς τῷ μηδένα εἶναι τὸν συντρίβοντα ὑμᾶς διὰ τὴν τοῦ παρόντος καιροῦ μοχθηρίαν .
εἰ γὰρ καὶ τὰ μάλιστα συνετρίβη ὁ ζυγὸς τοῦ παίοντος ὑμᾶς , ἀλλ οὐ πρὸς ὑμῶν ἐγένετο ταῦτα , ἐπὶ κακῷ δὲ τῷ ὑμετέρῳ ·
μηδενὸς γὰρ ὑμᾶς παίοντος μη δὲ ταπεινοῦντος καὶ ἐπιστρέφοντος , πολλή τις ἐν ὑμῖν γέγονεν ἐπιτριβὴ κακῶν .
οἱ γὰρ πάλαι ὄφεων δίκην ταῖς ὑμετέραις ψυχαῖς ἐμφωλεύοντες , ἔν τε τοῖς ὑμετέροις ἱεροῖς τε καὶ ναοῖς καὶ ὡς δὴ θεοῖς ἐφεδρεύοντες πονηροὶ δαίμονες δεινὴν γονὴν καὶ σπέρμα πονηρὸν ἀπεκύησαν , ὡς ἀσπίδας ἐξ αὐτῶν γεννᾶσθαι τὸ πάντων ἰοβόλων χείριστον 0 ·
ἐκ τούτων τε αὐτῶν ἄλλους ὑποστῆναι ὄφεις τὸν ἀέρα διιπταμένους .
ταῦτα μὲν οὖν κατὰ τὸν παρόντα καιρὸν οὐ παρ ὑμῖν μόνοις τοῖς ἀλλοφύλοις , ἤδη δὲ καὶ παρ αὐτῷ τῷ χρηματίζοντι λαῷ θεοῦ πληθύει , ὡς πάντα τρόπον πεπληρῶσθαι τῶν τὸν ἀέρα διιπταμένων ὄφεων καὶ ἐκγόνων ἀσπίδων πονηρῶν τινων καὶ λυμαντικῶν πνευμάτων .
ἀναδειχθέντος δὲ κατὰ καιρὸν τοῦ πάντων τούτων ὀλετῆρος οἰχήσονται οἱ ὄφεις καὶ αἱ ἀσπίδες , τά τε τούτων πονηρὰ ἔκγονα ὡς μηκέτι ἐνεργεῖν ταῦτα ἐν ἀνθρώποις 0 .
τοῦτο μὲν οὖν τὸ ἑρπυστικὸν καὶ ἰοβόλον γένος λιμῷ ἀνελεῖ ὁ προφητευόμενος μηκέτι ἐπιτρέπων τροφὴν τὴν συνήθη , δηλαδὴ τὴν διὰ θυσιῶν τῇ δαιμονικῇ πλάνῃ φέρεσθαι , τοὺς δὲ ἑαυτοῦ πτωχοὺς ἐκθρέψει καὶ ἐν εἰρήνῃ ἀναπαύσει μηκέτι παρενοχλουμένων ὑπὸ τῶν παραδοθέντων ἑρπετῶν .
δύναται μέντοι ταῦτα καὶ ἑτέρως εἰς τὸν Ἑζεκίαν δύνασθαι πληροῦσθαι ·
τοὺς γὰρ πάλαι κατὰ θεὸν πτωχεύσαντας ἐν παντὶ τῷ Ἰουδαίων ἔθνει ἀνεκτήσατο τροφαῖς λογικαῖς καὶ διδασκαλίαις , οὓς καὶ κατέστησε ἐπὶ τὴν καλὴν νομὴν τοῦ τῆς θεοσεβείας νόμου βόσκεσθαι τοῖς θείοις μαθήμασι καὶ ταῖς ἱεραῖς διδασκαλίαις ἐντρέφεσθαι ποιήσας .
ταῦτα πρὸς ἱστορίαν ἐκ μέρους δείκνυται κατὰ Ἑζεκίαν τέλους τετυχηκότα .
σημαίνει δὲ τὸν τῶν Ἀσσυρίων βασιλέα , ὃς ἐπελθὼν ἀπὸ τῶν βορειοτέρων μερῶν κατὰ τοὺς Ἑζεκίου χρόνους τοὺς τὴν Παλαιστίνην οἰκοῦντας ἀλλοφύλους ἐχειρώσατο , ὡς πολιορκῆσαι μὲν τὰς πόλεις αὐτῶν , αἰχμάλωτα δὲ λαβεῖν τὰ ἐν αὐταῖς πλήθη , ἐμπρῆσαι δὲ τῶν πόλεων τὰς πύλας .
μέγιστον γὰρ αὐτοῖς ἔσται δεῖγμα τοῦ θεὸν εἶναι τὸν τῆς αὐτοῦ πόλεως φύλακα , τὸ μηδὲν παθεῖν ὅμοιον ταῖς λοιπαῖς πόλεσιν .
οὐ γὰρ διὰ παρατάξεως ἀνδρῶν ὁπλιτῶν οὐ δὲ διὰ τοῦ προεστῶτος τοῦ ἔθνους βασιλέως , ἀλλὰ δι αὐτοῦ τοῦ θεοῦ τὰ τῆς σωτηρίας ἔσται τῷ λαῷ .
ἃ δὴ ἐπληροῦτο κατὰ λέξιν ἐν τῷ τεσσαρεσκαιδεκάτῳ ἔτει τῆς Ἑζεκίου βασιλείας , ἐν ᾧ ὁ τῶν Ἀσσυρίων βασιλεὺς ἐπιστὰς τῇ Ἰουδαίᾳ τὰς μὲν ἄλλας ἐχειρώσατο πόλεις , ἐπιστρατεύσας δὲ τῇ Ἰερουσαλὴμ ἄπρακτος ἐπανῄει .
μεγάλα ἐφρόνουν ἐπὶ τοῖς ἑαυτῶν θεοῖς οἱ τὴν Μωὰβ οἰκοῦντες , ἐγέλων τε καὶ ἐχλεύαζον τὸν θεὸν Ἰσραήλ ·
τούτου χάριν ὁ προφητικὸς λόγος τὴν περὶ αὐτῶν ἐξέθετο προφητείαν .
ὅθεν ἀρχόμενος τὴν ἐπικρατοῦσαν αὐτῶν ἄγνοιαν τοῦ θεοῦ νύκτα καὶ σκότος ὠνόμασεν , ἐν αὐτῇ τε τῇ νυκτὶ τὴν ἀπώλειαν αὐτοῖς ἔσεσθαι ἠπείλει φήσας ·
νυκτὸς ἀπολεῖται ἡ Μωαβῖτις , νυκτὸς γὰρ ἀπολεῖται τὸ τεῖχος τῆς Μωαβίτιδος .
εἶθ ἑξῆς περὶ τοῦ τόπου , ἐν ᾧ ἵδρυτο αὐτῶν ἡ εἰδωλολατρία , ἐπιλέγει ·
ἀπολεῖται γὰρ καὶ Δηβών ·
οὗ ὁ βωμὸς ὑμῶν , ἐκεῖ ἀναβήσεσθε κλαίειν 0 .
καὶ ἐπὶ τέλει δὲ τῆς προφητείας πάλιν τῶν αὐτῶν μέμνηται βωμῶν λέγων ·
ὅτι ἐκοπίασεν Μωὰβ ἐπὶ τοῖς βωμοῖς καὶ εἰσελεύσεται εἰς τὰ χειροποίητα αὐτῆς ὥστε προσεύξασθαι , καὶ οὐ μὴ δύνηται ἐξελέσθαι αὐτόν .
ἐκ τούτων οἶμαι σαφῆ τὴν αἰτίαν ὑπάρχειν τῆς παρούσης ὑποθέσεως τὸν ὄλεθρον τῆς παρὰ τοῖς Μωαβίταις εἰδωλολατρίας περιεχούσης μετὰ τοῦ καὶ ἕτερα προειπεῖν μέλλοντα συμβήσεσθαι αὐτῇ τε τῇ πόλει καὶ ταῖς περὶ αὐτὴν χώραις τε καὶ κώμαις καὶ πόλεσιν .
ἃ δὴ καὶ ἐπληροῦτο κατὰ τὴν ἱστορίαν ἐπὶ τῆς Ἀσσυρίων καὶ Βαβυλωνίων ἐπιθέσεως καὶ ἐπὶ τῶν ἐν τοῖς μετὰ ταῦτα χρόνοις τῆς τῶν Ἀράβων χώρας κεκρατηκότων , ἐν οἷς καὶ τοὺς Ἄραβας ἐπάξειν αὐτοῖς ὁ θεὸς ἀπειλεῖ , τάχα που σημαίνων τοὺς πλησιοχώρους Ἄραβας ἢ καὶ τοὺς τούτων ἐνδοτάτω Σαρακηνούς , οἷς καὶ αὐτοῖς παραδώσειν τὴν Μωὰβ ὁ λόγος φησί .
τὰ μὲν οὖν ταῖς λοιπαῖς πόλεσι ταῖς ἀμφὶ τὴν Μωαβῖτιν οὔσαις συμβεβηκότα οὐκ ἀναγκαῖον πολυπραγμονεῖν , οὐ δὲ τὰς κώμας καὶ τὰς χώρας τὰς ἐν τῇ προφητείᾳ φερομένας περιεργάζεσθαι , λέγω δὲ τὴν Ναβαῦ ἢ τὴν Ἐσεβὼν ἢ τὴν Ἐλεάλην ἢ τὴν Ἰασσὰ ἢ τὴν Δηβὼν ἢ τὴν Λουὴθ ἢ τὴν ὁδὸν τὴν Ἀράβων , ἐν ᾗ τὸ ὕδωρ τὸ Νενηρεὶμ ἢ τὴν Ἀγαλλεὶμ ἢ τὸ φρέαρ τὸ ἐν Ἐλὴμ ἢ τὸ ὕδωρ τὸ Δηβὼν ἢ τὴν Ἀριὴλ καὶ τὴν Ἀδαμὰ ἢ τὸν καλούμενον τόπον Ἀρνῶν 0 1 .
τούτων γὰρ εἰσέτι καὶ νῦν γνωριζομένων τῶν τόπων καὶ τῶν κωμῶν ἀμφὶ τὴν χώραν τῆς νῦν καλουμένης Ἀρεοπόλεως περιττὸν τὰ περὶ αὐτῶν ἀπειλούμενα περιεργάζεσθαι ἅπαξ πρὸς λέξιν πεπληρωμένα κατὰ τοὺς χρόνους τῆς κατ αὐτῶν πολιορκίας 0 .
οἶμαι δὲ καὶ τὴν τροπικὴν ἐπὶ τούτων θεωρίαν βεβιασμένην ὑπάρχειν , ὡς δ  ἐπὶ τῶν Βαβυλωνίων Μήδους ἐπαναστήσεσθαι τῇ Βαβυλῶνι προεφήτευεν ὁ λόγος .
οὕτω καὶ νῦν τοῖς Μωαβίταις τοὺς Ἄραβας ἐπάξειν ὁ θεός φησι λέγων ·
ἐπάξω γὰρ ἐπὶ τὴν φάραγγα Ἄραβας , καὶ πάλιν ·
τὸ δὲ ὕδωρ τὸ Δηβὼν πλησθήσεται αἵματος ·
ἐπάξω γὰρ ἐπὶ Δηβὼν Ἄραβας .
καὶ τὴν Ἀριὴλ δὲ μεγίστην κώμην φασὶν εἰσέτι νῦν ὁρᾶσθαι ἐπὶ τῇ τῶν Ἀρεοπολιτῶν χώρᾳ , ὥσπερ καὶ τὴν Σιὼρ καὶ τὴν Ἐσεβὼρ καὶ τὰς λοιπάς , εἰ μήπου τις τῷ μακρῷ χρόνῳ παντελῶς ἀφανὴς γέγονε 0 .
τί οὖν δὴ ταῦτα πολυπραγμονεῖν τὸ τοσοῦτον ἀπὸ τῆς προφητείας ὠφελεῖσθαι δέον ὡς τῆς εἰδωλολατρίας αὐτῶν ἀπώλειαν καὶ ἐρημίαν προαναφωνούσης καὶ τοῦ θεοῦ τοῦ ἐπὶ πάντων τὴν γνῶσιν αὐτοῖς θεσπιζούσης ὡς καὶ ἐκκλησίας συστῆναι παρ αὐτοῖς ἀπελασθέντων τῶν πάλαι παρ αὐτοῖς νενομισμένων θεῶν οὔ τι ἂν γένοιτο παραδοξότερον 0 .
ταῦτα θεσπίζει διὰ τούτων ὁ λόγος ·
οὗ ὁ βωμὸς ὑμῶν , καὶ πάλιν 0 ·
ὅτι ἤρθη ἡ συμμαχία σου , καὶ ὁ ἄρχων ἀπώλετο ὁ καταπατῶν ἐπὶ τῆς γῆς ·
σημαίνει γὰρ διὰ τούτων τὸν ἐφεδρεύοντα τῷ ἔθνει δαίμονα πονηρὸν ἢ τὸν ἄρχοντα τοῦ ἔθνους , οἷος ἦν ὁ ἄρχων βασιλείας Περσῶν καὶ ὁ ἄρχων βασιλείας Ἑλλήνων καὶ ὁ τῶν Βαβυλωνίων ἄρχων 0 .
τοῦτον οὖν τὸν ἐγκαθήμενον ἐπὶ τῆς Μωαβιτῶν πόλεως δαίμονα , δι οὗ ἐνόμιζον βοηθείας τυγχάνειν ἐν ταῖς πρὸς τοὺς πολεμίους συμβολαῖς ἀπολεῖσθαί φησιν , ἐπείπερ τὰς ψυχὰς αὐτῶν κατεπάτει κάτω νεύειν αὐτὰς ποιῶν εἰς γῆν , ὡς μη δὲ ἀνακύπτειν μη δὲ ἄνω βλέπειν δύνασθαι .
ὅτι ἤρθη ἡ συμμαχία σου , καὶ ὁ ἄρχων ἀπώλετο ὁ καταπατῶν ἀπὸ τῆς γῆς .
μετὰ δὲ τὴν ἀπώλειαν τούτου ἐπιλέγει ἑξῆς ·
καὶ διορθωθήσεται μετ  ἐλέους θρόνος , καὶ καθιεῖται ἐπ αὐτοῦ μετὰ ἀληθείας ἐν σκηνῇ Δαυὶδ κρίνων καὶ ἐκζητῶν κρίμα καὶ σπεύδων δικαιοσύνην .
ὁρᾷς τὸ θαῦμα τοῦ λόγου ἐν τῷ συμπεράσματι τῆς προφητείας περιεχόμενον ·
κατὰ τὸ αὐτὸ γὰρ θεσπίσας ἀφανισμὸν τῆς παρὰ τοῖς δηλουμένοις εἰδωλολατρίας , ἀγαθῶν αὐτοῖς εὐαγγελίζεται ἐλπίδας , σκηνὴν Δαυὶδ φήσας καὶ θρόνον θεοῦ παρ αὐτοῖς συστήσεσθαι καὶ ταῦτ ἔσεσθαι οὐκέτι ἐξ ἀνθρωπίνης τινὸς σπουδῆς , ἀλλ ἐξ ἐλέους θεοῦ καὶ φιλανθρωπίας .
διὸ λέλεκται κατὰ τὸν Ἀκύλαν ·
καὶ ἑτοιμασθήσεται ἐν ἐλέῳ θρόνος , κατὰ δὲ τὸν Σύμμαχον 0 ·
καὶ ἑτοιμασθήσεται ἐν ἐλέει θρόνος , κατὰ δὲ τὸν Θεοδοτίωνα 0 ·
καὶ ἑτοιμασθήσεται μετ ἐλέους θρόνος .
τίνι δ ἑτοιμασθήσεται ἢ πάντως που τῷ Χριστῷ τῷ ἐκ σπέρματος Δαυὶδ γεννηθησομένῳ 0 ;
ἔσεσθαι τοίνυν παρὰ τοῖς Μωαβίταις θρόνον Χριστοῦ φησιν , ἐν ᾧ καθιεῖται μετὰ ἀληθείας ἐν σκηνῇ Δαυίδ .
οὕτω δὲ καλεῖν εἴωθε τὸ προφητικὸν πνεῦμα τὴν ἐκκλησίαν τοῦ Χριστοῦ , ἐπεὶ καὶ τὸν Χριστὸν αὐτὸν Δαυὶδ ὀνομάζειν ἔθος διὰ τὸ ἐκ σπέρματος Δαυὶδ κατὰ σάρκα γεγεννῆσθαι αὐτόν 0 .
διὸ σκηνὴν μὲν Δαυὶδ τὴν ἐκκλησίαν ἀποκαλεῖ , θρόνον δὲ τὸν ἐπὶ ταύτης τὸν τῆς ἐκκλησίας πρόεδρον , ὃς τὸ σωματικὸν ἐπέχει θρόνον τοποτηρῶν ὥσπερ τῷ Χριστῷ 0 .
ὅτι δὲ ταῦτα περὶ τῆς ἐκκλησίας τῆς ἐξ ἐθνῶν εἴρηται , παραστήσει ἡ τῶν Πράξεων τῶν Ἀποστόλων γραφή .
ἔνθα Ἰάκωβος ὁ πρῶτος Ἱεροσολύμων ἐπισκοπεύσας ἀναγέγραπται εἰρηκώς ·
ἄνδρες ἀδελφοί , ἀκούσατέ μου .
συμεὼν ἐξηγήσατο καθὼς πρῶτον ὁ θεὸς ἐπεσκέψατο λαβεῖν ἐξ ἐθνῶν λαὸν τῷ ὀνόματι αὐτοῦ .
καὶ τούτῳ συμφωνοῦσιν οἱ λόγοι τῶν προφητῶν , καθὼς γέγραπται ·
μετὰ ταῦτα ἀναστρέψω καὶ οἰκοδομήσω τὴν σκηνὴν Δαυὶδ τὴν πεπτωκυῖαν , καὶ τὰ κατεστρεμμένα αὐτῆς ἀνοικοδομήσω καὶ ἀνορθώσω αὐτήν , ὅπως ἂν ἐκζητήσωσιν οἱ κατάλοιποι τῶν ἀνθρώπων τὸν κύριον , καὶ πάντα τὰ ἔθνη ἐφ οὓς ἐπικέκληται τὸ ὄνομά μου , λέγει κύριος , ὁ ποιῶν ταῦτα γνωστὰ ἀπ αἰῶνος , σαφῶς δὴ διὰ τούτων τῆς τῶν ἐθνῶν κλήσεως μνημονεύσας τὴν περὶ τῆς σκηνῆς Δαυὶδ παρέθηκε προφητείαν .
ταῦτ οὖν ἔσεσθαί φησιν οὐ διὰ τύπων καὶ συμβόλων , ἀλλὰ μετὰ ἀληθείας ·
σκηνῆς γὰρ Δαυὶδ παρὰ τοῖς δεισιδαιμονεστάτοις Μωαβίταις συστησομένης καὶ θρόνου ἱδρυθέντος ἐν αὐτῇ ὁ ταύτης προεστὼς καθιεῖται κρίνων καὶ ἐκζητῶν κρίμα καὶ σπεύδων δικαιοσύνην , κατὰ δὲ τὸν Σύμμαχον 0 ·
καὶ καθίσει ἐπ αὐτοῦ ἐπ ἀληθείας ἐν τῇ σκηνῇ Δαυὶδ κρίνων καὶ ἐκζητῶν κρίσεις καὶ ταχὺς εἰς δικαιοσύνην .
τίς δ  οὐκ ἂν ἐκπλαγείη τοῦ λόγου τὸ ἀποτέλεσμα ὀφθαλμοῖς παραλαμβάνων ἐκκλησίας θεοῦ συνεστώσας καὶ τὸν ἐν ταύταις Χριστοῦ θρόνον κατ αὐτὴν τὴν Ἀρεόπολιν καὶ τὰς ἀμφὶ ταύτην χώρας , κατά τε τὰς λοιπὰς τῆς Ἀραβίας πόλεις , τῶν πάλαι παρ αὐτοῖς τὰ πάνδεινα ἐνεργούντων δαιμόνων μηκέτι μὴ δὲ μέχρις ὀνόματος μνημονευομένων .
λευκοτέραν τούτων ἑρμηνείαν ὁ Σύμμαχος ἐποιήσατο τοῦτον ἐκδοὺς τὸν τρόπον ·
ἠκούσαμεν τὴν ὑπερηφανίαν Μωάβ , ὑπερήφανος σφόδρα , κατὰ τὸ ἔπαρμα καὶ κατὰ τὴν ὑπερηφανίαν αὐτοῦ .
καὶ ἡ ὀργὴ αὐτοῦ , οὐχ οὕτως οἱ βραχίονες αὐτοῦ 0 .
διὰ τοῦτο ὀλολύξει Μωάβ , καὶ περὶ τῆς Μωὰβ πᾶς τις ὀλολύξει ·
τοῖς εὐφραινομένοις ἐν τῷ τείχει τῷ ὀστρακίνῳ εὑρέθησαν πληγαί .
ὅτι κλήματα Ἐσεβὼν ἠρημώθη , ἄμπελος Σαβαμά 0 ·
κύριοι ἐθνῶν ἐξέκοψαν τὰς παραφυάδας αὐτῆς ·
ἕως Ἰαζὴρ ἥψατο , ἐπλανήθησαν εἰς τὴν ἔρημον ·
οἱ ἀπόστολοι αὐτῆς ἀφῆκαν διαβαίνειν τὴν θάλασσαν .
διὰ τοῦτο κλαύσομαι κλαυθμῷ τὴν Ἰαζὴρ ἄμπελον Σαβαμά ·
μεθύσω σε δάκρυσί μου Ἐσεβὼν καὶ Ἐλεάλη , ὅτι ἐπὶ τὴν ὀπώραν σου καὶ ἐπὶ τὸν θερισμόν σου πατητὸς ἔπεσε .
καὶ περιῃρέθη εὐφροσύνη καὶ χαρὰ ἐκ τοῦ Καρμήλου σου , καὶ ἐν τοῖς ἀμπελῶσιν οὐκ ἀγαλλιάσονται οὐ δὲ πίωσιν οἶνον , εἰς τὰ ὑπολήνια οὐ πατήσει ὁ πατῶν , κίνημα πατούντων ἔπαυσα .
διὰ τοῦτο ἡ κοιλία μου τῷ Μωὰβ ὡς ψαλτήριον ἠχήσει , καὶ τὰ ἐντός μου τῷ τείχει τῷ ὀστρακίνῳ 0 .
καὶ ἔσται ὅταν ὀφθῇ , ὅτι ἐκοπώθη Μωὰβ εἰς τὰ ὑψηλὰ καὶ εἰσελεύσεται εἰς τὸ ἁγίασμα αὐτοῦ προσεύξασθαι , καὶ οὐ δυνήσεται .
οὗτος ὁ λόγος 0 .
ὃν ἐλάλησε κύριος περὶ Μωάβ .
καὶ νῦν ἐλάλησεν Ἐν τρισὶν ἔτεσιν ὡς ἐπὶ μισθωτοῦ καὶ ἀτιμασθήσεται ἡ δόξα Μωὰβ σὺν παντὶ τῷ πλήθει τῷ πολλῷ , καὶ περισσευθήσεται ὀλίγος βραχὺς καὶ οὐ πολύς 0 .
ὅτι μεγάλη τις ἦν ἡ τῶν Μωαβιτῶν δύναμις ἐν τοῖς χρόνοις , καθ οὓς ταῦτα προεφητεύετο , δεδήλωται ἡμῖν ἤδη πρότερον ἐκ τῆς παραθέσεως τῶν τοῦ προφήτου Ἰερεμίου φωνῶν καὶ ὡς ἀντεπολιτεύετο τῇ Ἰερουσαλὴμ καὶ ὡς ἐξηυτέλιζον οἱ Μωαβῖται τὸν Ἰσραὴλ γελῶντες αὐτὸν ὡς οὐδενὸς ἄξιον λόγου καὶ ὡς μέγα ἐφρόνουν ἐπὶ τῷ ἑαυτῶν εἰδώλῳ .
καὶ ἡ παροῦσα δὲ προφητεία τοῦτο παρίστησι διὰ τοῦ λέγειν ·
ἠκούσαμεν τὴν ὕβριν Μωάβ , ὑβριστὴς σφόδρα , τὴν ὑπερηφανίαν ἐξῆρα , καὶ κατὰ τὸν Σύμμαχον 0 ·
ἠκούσαμεν τὴν ὑπερηφανίαν Μωάβ , ὑπερήφανος σφόδρα , κατὰ τὸ ἔπαρμα αὐτοῦ καὶ κατὰ τὴν ὑπερηφανίαν αὐτοῦ .
καὶ ἡ ὀργὴ αὐτοῦ , ἀλλ οὐχ οὕτως φησὶ καὶ οἱ βραχίονες αὐτοῦ 0 ·
οὐ γὰρ ὅμοιαι αἱ πράξεις τοῖς τῆς ὑπερηφανίας λόγοις , ἢ κατὰ τοὺς Ἑβδομήκοντα 0 1 ·
οὐχ οὕτως ἡ μαντεία σου , οὐχ οὕτως 0 .
ἐπειδὴ γὰρ μέγα ἐφρόνουν ἐπὶ τῷ ἑαυτῶν θεῷ καὶ ταῖς τούτου μαντείαις , οὐχ οὕτως φησὶν ἔσται , ὁποῖα μαντεύεται ὁ παρ αὐτοῖς δαίμων , οὐ δ ὅμοια διὰ χρησμῶν τοῖς ἐξαπατωμένοις καὶ θεὸν εἶναι αὐτὸν νομίζουσιν ἐπαγγέλλεται ·
ὁ γοῦν ἐπιὼν χρόνος τούτων αὐτῶν τὸ ψεῦδος ἐλέγξει .
διὸ πρὸς τῷ τέλει τῆς προφητείας ἐπιλέγει ·
καὶ ἔσται εἰς τὸ ἐντραπῆναί σε , ὅτι ἐκοπίασε Μωὰβ ἐπὶ τοῖς βωμοῖς καὶ εἰσελεύσεται εἰς τὰ χειροποίητα αὐτῆς ὥστε προσεύξασθαι , καὶ οὐ μὴ δύνηται ἐξελέσθαι αὐτόν .
τὰ δὲ διὰ μέσου λελεγμένα μεταβολὴν ἔσεσθαι τῆς πάλαι τρυφῆς τῶν Μωαβιτῶν σημαίνει , διὸ θεσπίζει πενθήσειν καὶ ὀλολύξειν τοὺς εὐφραινομένους ἐπ αὐτῇ λέγων ·
ὀλολύξει Μωάβ , ἐν γὰρ τῇ Μωαβίτιδι πάντες ὀλολύξουσι , καὶ πάλιν ·
καὶ τὰ πεδία Ἐσεβὼν πενθήσει .
ἰστέον δ ὡς μέχρι τούτων Ὠριγένει προῆλθεν ὁ ἐννεακαιδέκατος τῶν εἰς τὸν προφήτην ἐξηγητικῶν τόμος .
οἷς ἑξῆς ἐπιφέρεται ·
ἄμπελος Σαβαμά 0 ·
καταπίνοντες τὰ ἔθνη καταπατήσατε τὰς ἀμπέλους αὐτῆς ἕως Ἰαζὴρ καὶ τὰ ἑξῆς .
δι  ὧν καὶ αὐτῶν τὴν εἰς χέρσον καὶ παντελῆ ἐρημίαν τῆς χώρας αὐτῶν μεταβολὴν ᾐνίττετο , ἐφ οἷς καὶ ἀποκλαύσασθαι αὐτοὺς πρ οὔλεγεν .
Εἶθ  ὥσπερ ὑπεραλγῶν ὁ προφήτης καὶ ἀνιώμενος ἐπὶ τῇ ἀπωλείᾳ τῶν ψυχῶν τῶν παρ αὐτοῖς πεπλανημένων ἀποθρηνεῖ , πρώτοις μὲν αὐτοῖς ὀλολύζειν παρακελευσάμενος καὶ ἐπὶ μετάνοιαν αὐτοὺς προκαλεσάμενος διὰ τὸ ἑαυτοὺς ἀποκλάεσθαι 0 .
ἐπεὶ δὲ μὴ τοῦτο ἔπραττον ἐκεῖνοι , αὐτὸς τὸν ὑπὲρ αὐτῶν ἀναλαμβάνει κλαυθμὸν φάσκων ·
διὰ τοῦτο κλαυθμῷ κλαύσομαι καὶ μεθύσω δὲ σὲ δάκρυσί μου .
τὸ δὲ αἴτιον τοῦ κλαυθμοῦ διδάσκει λέγων ·
ὅτι ἐπὶ τὴν ὀπώραν σου καὶ ἐπὶ τὸν θερισμόν σου πατητὸς ἔπεσεν  .
σημαίνει δὲ διὰ τῆς ὀπώρας καὶ τοῦ θερισμοῦ καὶ διὰ τῆς πολλάκις ὀνομασθείσης ἀμπέλου τὸ εὐθαλὲς καὶ ἀκμαῖον καὶ τὸ τρυφερὸν καὶ ὡραῖον τῆς τῶν δηλουμένων ζωῆς , ἐν ᾗ ὥσπερ μεθύοντες διῆγον ἐνευφραινόμενοι καὶ ἐντρυφῶντες ἐπὶ ταῖς ἀθέοις αὐτῶν δυσσεβείαις .
διὸ ἀπεκλαίετο αὐτῶν τὴν ἀπώλειαν φάσκων ·
διὰ τοῦτο ἡ κοιλία μου ἐπὶ Μωὰβ ὡς κιθάρα ἠχήσει , καὶ τὰ ἐντός μου ὡς τεῖχος ἀνεκαίνισας 0 .
καὶ ἔσται εἰς τὸ ἐντραπῆναί σε .
τὰ γὰρ ἐμὰ δάκρυά φησι καὶ ὁ ἐμὸς κλαυθμὸς δι οὐδὲν ἕτερον γίνεται ἢ εἰς τὸ ἐντραπῆναί σε 0 .
εἶτα θεσπίζει αὐτοῖς τὸν ἀφανισμὸν τῶν νενομισμένων αὐτοῖς θεῶν λέγων ·
ὅτι ἐκοπίασε Μωὰβ ἐπὶ τοῖς βωμοῖς καὶ εἰσελεύσεται εἰς τὰ χειροποίητα αὐτῆς , ἢ κατὰ τοὺς λοιποὺς ἑρμηνευτάς 0 ·
εἰς τὸ ἁγίασμα αὐτοῦ , ὥστε προσεύξασθαι , καὶ οὐ μὴ δύνηται ἐξελέσθαι αὐτόν .
καὶ τοῦτο τέλος τοῦ λόγου τοῦ θεοῦ , ὃν ἐλάλησεν ἐπὶ Μωάβ , οἷς συνάψεις τὰ ἔμπροσθεν εἰρημένα 0 ·
τῆς γὰρ ἐρημίας τῶν βωμῶν καὶ τῆς τῶν θεῶν αὐτῶν ἀπωλείας ἐνστάσης διορθωθήσεται μετ ἐλέους θρόνος , καὶ καθιεῖται ἐπ αὐτοῦ μετὰ ἀληθείας ἐν σκηνῇ Δαυὶδ κρίνων κρίμα καὶ σπεύδων δικαιοσύνην .
ἅπερ ὡς ἐν μυστηρίοις κατὰ μέσου τῆς προφητείας παρεμβέβληται , τοῦ ἁγίου πνεύματος μόνοις τοῖς μέλλουσι συνιέναι καὶ τῆς τούτων ἀξιοῦσθαι θεωρίας τὴν τούτων γνῶσιν ταμιευσαμένου 0 .
ἐλάλησε κύριος ἐπὶ Μωάβ , ὁπότε καὶ ἐλάλησεν , οἱ λοιποὶ ἑρμηνευταὶ ὃ ἐλάλησε κύριος περὶ Μωάβ , ἐκ τότε καὶ νῦν ἐλάλησεν ἡρμήνευσαν σφόδρα ἀναγκαίως ἐπιτηρησαμένης τῆς γραφῆς , ὅτι ἐκ τότε μὲν ἐλάλησε καὶ νῦν δὲ ὁμοίως κύριος τὰ αὐτὰ λαλεῖ διὰ τῆς προφητικῆς ἀναγνώσεως , καὶ ὅτι μὲν πάλαι λόγοις ἐθεσπίζετο , νυνὶ δὲ καὶ ἔργοις ἐπιτελεῖται .
ἀντὶ δὲ τοῦ παρὰ τοῖς Ἑβδομήκοντα φάσκοντος λόγου 0 ·
ἐν τρισὶν ἔτεσι μισθωτοῦ ἀτιμασθήσεται ἡ δόξα Μωάβ , κατὰ τὴν Ἑβραϊκὴν φωνὴν καὶ κατὰ τοὺς λοιποὺς ἑρμηνευτὰς διαστολὴ μεταξὺ βληθεῖσα σαφεστέραν κατέστησε τὴν διάνοιαν ·
κατὰ μὲν γὰρ τὸν Ἀκύλαν εἴρηται ·
ἐν τρισὶν ἔτεσι μισθωτοῦ , κατὰ δὲ τὸν Σύμμαχον 0 1 ·
ἐκ τότε καὶ νῦν ἐλάλησε κύριος λέγων Ἐν τρισὶν ἔτεσιν ὡς ἐπὶ μισθωτοῦ , κατὰ δὲ τὸν Θεοδοτίωνα 0 1 ·
ἀπὸ τότε καὶ νῦν ἐλάλησε κύριος λέγων Ἐν τρισὶν ἔτεσιν ὡς ἐνιαυτοῖς μισθωτοῦ 0 .
εἶτα ἀπὸ ἑτέρας ἀρχῆς εἴρηται παρὰ τοῖς λοιποῖς ἑρμηνευταῖς καὶ κατὰ τὴν Ἑβραϊκὴν φωνὴν τό ·
καὶ ἀτιμασθήσεται ἡ δόξα Μωὰβ σὺν παντὶ τῷ πλήθει τῷ πολλῷ ·
ὁ γὰρ καὶ σύνδεσμος μέσος παραβληθεὶς ἑτέραν διάνοιαν παρέστησε τὴν ἀπὸ τοῦ ·
καὶ ἀτιμασθήσεται ἡ δόξα Μωάβ .
τὰ δὲ ἔμπροσθεν ἐδήλου ὡς ἐν τρισὶν ἔτεσι τὰ προλεχθέντα πάντα περὶ τῆς Μωὰβ κύριος ἐλάλησε διὰ τοῦ προφήτου ὥσπερ μισθωσάμενος αὐτὸν καὶ ἀπασχολήσας ἐπὶ τὴν ὑπηρεσίαν τῆς περὶ τούτων προφητείας , οὐ γὰρ ὥσπερ ἡμεῖς ἀθρόως συνάπτοντες τὸ πᾶν ἀνάγνωσμα διερχόμεθα , οὕτως καὶ ὁ προφήτης κατὰ συνάφειαν τὸν πάντα λόγον τῆς προφητείας ἀποτάδην ἐξηνέγκατο ·
διῃρημένως δὲ καὶ κατὰ μέρος ἐν διαφόροις χρόνων διαστήμασιν ὡς τὰ πάντα πληρωθῆναι τρία ἔτη , ἐν οἷς λέλεκται αὐτῷ τὰ εἰρημένα 0 .
ἐλάλησε τοίνυν ταῦτα ὁ κύριος ἐν τρισὶν ἔτεσι διὰ τοῦ προφήτου , τέλος δὲ τῶν λόγων τοῦ θεοῦ ἦν τό ·
καὶ ἀτιμασθήσεται ἡ δόξα Μωὰβ σὺν παντὶ τῷ πλήθει τῷ πολλῷ , καὶ καταλειφθήσεται ὀλιγοστὸς καὶ οὐκ ἔντιμος .
ὃ δὴ καὶ αὐτὸ πρὸς λέξιν πεπλήρωται , ὥς ἐστιν ὄψει παραλαβεῖν ῥᾴδιον τοῖς εἰς τοὺς τόπους ἀφικνουμένοις .
ὥσπερ τῇ Βαβυλῶνι τὰ ἁρμόζοντα ἐλέγετο καὶ τοῖς ἀλλοφύλοις τοῖς τὴν Παλαιστίνην οἰκοῦσι τὰ κατάλληλα καὶ τῇ Μωὰβ ὡσαύτως ἕτερά τινα ἰδιάζοντα , τὸν αὐτὸν τρόπον καὶ τὸ κατὰ Δαμασκοῦ προφητικὸν ῥῆμα ἴδιόν τι τέλος ἐπελεύσεσθαι αὐτῇ ἀπειλεῖ 0 ·
ἀρθήσεσθαι γὰρ αὐτήν φησιν ἀπὸ πόλεων , κατὰ δὲ τὸν Θεοδοτίωνα μεταστήσεσθαί φησιν ἐκ πόλεως .
πέπονθε δὲ τοῦτο κατὰ τοὺς Ἀσσυρίων χρόνους , ὡς ἐδήλου διὰ τῶν ἔμπροσθεν ἡ μετὰ χεῖρας γραφὴ τὸν τῶν Ἀσσυρίων βασιλέα παριστῶσα λέγοντα ·
ὃν τρόπον ταύτας ἔλαβον , καὶ πάσας τὰς ἀρχὰς λήψομαι .
τούτῳ δὲ τῷ λόγῳ καὶ ἡ ἱστορία μαρτυρεῖ ·
γέγραπται γοῦν ἐν τῇ τετάρτῃ τῶν Βασιλειῶν ·
καὶ ἀνέβη βασιλεὺς Ἀσσυρίων εἰς Δαμασκὸν καὶ συνέλαβεν αὐτὴν καὶ ἀπῴκισεν αὐτὴν εἰς Κυρήνην , ἢ κατὰ τὸν Σύμμαχον 0 ·
εἰς Κίρραν , καὶ τὸν Ῥαασσὼν ἐθανάτωσεν .
ἀλλὰ ταῦτα πρὸ τῆς μετὰ χεῖρας προφητείας τετυχήκει τέλους , ὁ δὲ παρὼν λόγος μέλλοντα ἔσεσθαι , πρὸς λέξιν εἰκὸς κατὰ τοὺς χρόνους Ἰερεμίου τοῦ προφήτου , ὁπηνίκα ὁ τῆς Βαβυλῶνος βασιλεὺς ἐπιὼν τῇ Ἰερουσαλὴμ καὶ τὴν Δαμασκὸν αὖθις εἷλεν ἄρδην ἐκ βάθρων αὐτὴν ἀφείσας 0 .
ὃ δὴ παρίστησιν ὁ Ἰερεμίας ὧδέ πη λέγων ·
ἐξελύθη Δαμασκός , ἀπεστράφη εἰς φυγήν , καὶ ἐξερρίφη , τρόμος ἐπελάβετο αὐτῆς , καὶ ὠδῖνες κατέσχον αὐτὴν ὡς τίκτουσαν .
πῶς οὐχὶ ἐγκατέλιπε πόλιν ἐμήν ;
κώμην ἠγάπησεν , ἢ κατὰ τὸν Σύμμαχον 0 ·
πόλιν ἐπαινετήν , μητρόπολιν εὐφροσύνης .
διὰ τοῦτο πεσοῦνται νεανίσκοι ἐν πλατείαις σου , καὶ πάντες οἱ ἄνδρες οἱ πολεμισταὶ πεσοῦνται ἐν τῇ ἡμέρᾳ ἐκείνῃ , φησὶ κύριος τῶν δυνάμεων .
καὶ καύσω πῦρ ἐν τείχει Δαμασκοῦ , καὶ καταφάγεται ἄμφοδα υἱοῦ Ἄδερ .
καὶ ἡ μετὰ χεῖρας τοίνυν προφητεία τὰ ὅμοια τοῖς προλεχθεῖσι θεσπίζει λέγουσα ·
ἰδοὺ Δαμασκὸς ἀρθήσεται ἀπὸ πόλεων καὶ ἔσται εἰς πτῶσιν καταλελειμμένη .
τὰ δὲ ἑξῆς κατὰ μόνην τὴν τῶν Ἑβδομήκοντα ἑρμηνείαν εἴρηται , λέγω δὲ τό ·
εἰς τὸν αἰῶνα 0 ·
οὔ τε γὰρ ἐν τῷ Ἑβραϊκῷ οὔ τε παρὰ τοῖς λοιποῖς ἑρμηνευταῖς φέρεται .
διὸ οὐκ ἀνάγκη τὴν πτῶσιν τοῦ Δαμασκοῦ αἰωνίαν λέγεσθαι νομίζειν , ἐπειδὴ χρονική τις γέγονεν αὐτῆς ἡ πτῶσις κατὰ τὴν Ἀσσυρίων πολιορκίαν , καθ ἣν καὶ Ἰερουσαλὴμ ἥλω 0 .
ἀλλ ὥσπερ αὖθις ἐπανελθόντες Ἰουδαῖοι ἤγειραν τὴν Ἰερουσαλὴμ καὶ τὴν χώραν ἐπλήρωσαν οἰκητόρων , τὸν αὐτὸν τρόπον καὶ ἡ Δαμασκὸς παθοῦσα τότε τὰ ὑπὸ τῆς προφητείας θεσπισθέντα , αὖθις ἐν τοῖς μετὰ ταῦτα χρόνοις ἀνῳκοδομήθη , ὡς καὶ βασίλειον ἐν αὐτῇ συστῆναι πάλιν .
ὃ καὶ διέμεινε μέχρι τῶν ἀποστολικῶν χρόνων ·
αὐτίκα γοῦν ὁ Παῦλος μέμνηται βασιλέως Δαμασκοῦ γράφων οὕτως ·
ἐν Δαμασκῷ ὁ ἐθνάρχης Ἁρέτα τοῦ βασιλέως Δαμασκηνῶν ἐφρούρει τὴν πόλιν πιάσαι με , καὶ διὰ θυρίδος ἐν σαργάνῃ ἐχαλάσθην ἐκ τοῦ τείχους καὶ ἐξέφυγον τὰς χεῖρας αὐτοῦ .
οὐκοῦν τὰ πρῶτα τῶν προφητειῶν ἐπὶ τοὺς χρόνους ἀνοίσομεν τῶν Ἀσσυρίων , καθ  οὓς καὶ πρῶτον καὶ δεύτερον πεπολιόρκητο ἡ Δαμασκός , εἰκὸς δὲ αὐτὴν καὶ ἐν τοῖς Περσικοῖς χρόνοις καὶ ἐν τοῖς Μακεδονικοῖς τὰ ὅμοια πεπονθέναι ὑπὸ τῶν κατὰ χρόνους ἐπανισταμένων καὶ πολιορκούντων αὐτήν , καθ οὓς ἐπληροῦτο τὸ φῆσαν λόγιον 0 ·
ἰδοὺ Δαμασκὸς ἀρθήσεται ἀπὸ πόλεων καὶ ἔσται εἰς πτῶσιν καταλελειμμένη εἰς κοίτην ποιμνίων καὶ ἀνάπαυσιν , καὶ οὐκ ἔσται ὁ διώκων .
τὰ δ ἑξῆς ἐπιφερόμενα ἐν τῷ 0 ·
καὶ οὐκέτι ἔσται ὀχυρὰ τοῦ καταφυγεῖν Ἐφραίμ , καὶ οὐκέτι βασιλεία ἐν Δαμασκῷ , ἐπὶ τοὺς χρόνους ἀνάγοιτο ἂν τοὺς Ῥωμαϊκούς , ἐν οἷς μετὰ τὴν τοῦ σωτῆρος ἡμῶν παρουσίαν πάσης τοπαρχίας καθαιρεθείσης καὶ ἡ τῆς Δαμασκοῦ λέλυτο βασιλεία , ὅτι τὰ πρῶτα τῆς προφητείας οὐ παντελῆ ἀφανισμὸν ἐδήλου τῆς Δαμασκοῦ , ἀλλὰ μερικήν τινα πτῶσιν αὐτῆς , δῆλον ἀπὸ τοῦ λέγεσθαι μετὰ ταῦτα καὶ οὐκ ἔσται ὀχυρὰ καὶ πάλιν οὐκέτι βασιλεία ἐν Δαμασκῷ ·
ὡς γὰρ μελλούσης μὲν αὐτῆς ἔσεσθαι , οὐ μὴν καὶ ὀχυρᾶς κατὰ τὸ παλαιὸν γενησομένης οὐ δὲ βασιλευούσης ταῦτ εἴρηται .